Document ID: 32005R1045

UREDBA KOMISIJE (ES) št. 1045/2005
z dne 4. julija 2005
o spremembi Uredbe (ES) št. 2760/98 o izvajanju programa o čezmejnem sodelovanju v okviru programa PHARE
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3906/89 z dne 18. decembra 1989 o gospodarski pomoči nekaterim državam srednje in vzhodne Evrope (1) in zlasti člena [8] Uredbe,
ob upoštevanju naslednjega:
(1)
Evropski svet je na zasedanju v Bruslju 17. in 18. junija 2004 sklenil, da je Hrvaška kandidatka za članstvo, in zaprosil Komisijo, naj za Hrvaško pripravi predpristopno strategijo, vključno s potrebnimi instrumenti.
(2)
Uredba Sveta (ES) št. 2257/2004 je Hrvaško z 2. januarjem 2005 vključila med države upravičenke predpristopnega instrumenta PHARE.
(3)
Uredbo Komisije (ES) št. 2760/98 (2) je zato treba spremeniti, da bo program o čezmejnem sodelovanju PHARE obsegal meje Hrvaške s sosednjimi državami.
(4)
Ukrepi, predvideni s to uredbo, so v skladu z mnenjem Odbora za gospodarsko prestrukturiranje v nekaterih državah srednje in vzhodne Evrope -
SPREJELA NASLEDNJO UREDBO:
Člen 1
Na koncu odstavka 1 člena 2 Uredbe (ES) št. 2760/98 se doda naslednje:
„(c)
Hrvaška in Italija, Hrvaška in Slovenija, Hrvaška in Madžarska, Hrvaška in Srbija in Črna gora, Hrvaška in Bosna in Hercegovina“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. julija 2005

Labels: 18
15
19